# Rhythmbox musikafspiller manual v2.0.2

2002
Mark Finlay
2002
2002
Mark Humphreys
2005
2006
Baptiste Mille-Mathias
2006
Victor Osadci
2008
Peter Bach (bach.peter@gmail.com)
GNOME-dokumentationsprojekt

Der gives tilladelse til at kopiere, distribuere og/eller ændre dette dokument under betingelserne for GNU Free Documentation License (GFDL), version1.1 eller enhver nyere version udgivet af Free Software Foundation uden invariante afsnit, uden forsidetekster, og uden bagsidetekster. Du kan findeen kopi af GFDL'en her: link, eller i filen COPYING-DOCS der distribueres med denne manual.

Denne manual er en del af GNOME-manualsamlingen distribueret under GFDL'en. Hvis du vil distribuere denne manual separat fra denne samling, kan du gøre det ved at tilføje en kopi af licensen til manualen, som beskrevet i sektion 6 af licensen.

Mange af navnene brugt af firmaer til at skelne deres produkter ogtjenester er betegnet som mærkevarer. Der hvor de navne optræder i enGNOME-dokumentation, og medlemmerne af GNOME-dokumentationsprojekteter blevet gjort opmærksomme på disse varemærker, så er navnene skrevetmed store bogstaver eller store forbogstaver.

DETTE DOKUMENT OG MODIFICEREDE VERSIONER GØRES TILGÆNGELIGT UNDERBETINGELSERNE I GNU FREE DOKUMENTATION LICENS UNDER DEN FORUDSÆTNINGAT:

1. DETTE DOKUMENT GØRES TILGÆNGELIGT SÅDAN SOM DET ER, UDEN NOGEN FORMFOR GARANTI, HVERKEN UDTALT ELLER ANTYDET, DERIBLANDT, UDENBEGRÆNSNINGER, GARANTIER OM AT DOKUMENTET ELLER ÆNDREDE VERSIONER AFDOKUMENTET ER FRIT FOR DEFEKTER, PASSENDE TIL ET BESTEMT FORMÅL ELLERIKKE-KRÆNKENDE. DU HÆFTER SELV FOR HELE RISIKOEN VEDRØRENDE KVALITET,KORREKTHED OG YDELSE FOR DOKUMENTET ELLER ÆNDREDE VERSIONER AFDOKUMENTET. SKULLE ET DOKUMENT, ELLER EN ÆNDRET VERSION AF ET DOKUMENTVISE SIG AT VÆRE DEFEKT PÅ EN HVILKEN SOM HELST MÅDE, HÆFTER DU FORBETALING FOR EVENTUEL NØDVENDIG SERVICE, REPARATION ELLER KORREKTION(OG IKKE HVERKEN DEN OPRINDELIGE FORFATTER, SKRIBENT ELLER NOGEN ANDENBIDRAGYDER). DENNE ERKLÆRING OM GARANTIFORBEHOLD ER EN ESSENTIEL DELAF DENNE LICENS. INGEN BRUG AF NOGET DOKUMENT ELLER ÆNDRET VERSION AFDOKUMENTET ER AUTORISERET HERUNDER BORTSET FRA DENNEFORBEHOLDSERKLÆRING; OG

2. UNDER INGEN OMSTÆNDIGHEDER OG UNDER INGEN JURIDISK TEORI, UANSET OMDET ER EN BEVIDSTE SKADENDE HANDLING (INKLUSIV UFORSVARLIGHED) ELLERPÅ HVILKEN SOM HELST ANDEN MÅDE, KAN FORFATTEREN, SKRIBENT,BIDRAGYDERE, DISTRIBUTØRER ELLER FORSYNER AF DETTE DOKUMENT ELLERMODIFICEREDE VERSIONER GØRES ANSVARLIG OVERFOR NOGEN PERSON FOR NOGENDIREKTE, INDIREKTE, SPECIEL, TILFÆLDIG ELLER FØLGENDE SKADE PÅFØRTNOGEN INKLUSIV, UDEN BEGRÆNSNING, SKADE SOM FØLGE AF TAB AF RYGTE,ARBEJDSSTOP, COMPUTER-FEJL ELLER -SVIGT, ELLER ENHVER ANDEN FORM FORSKADE ELLER TAB SOM ER OPSTÅET I FORBINDELSE MED BRUG AF DETTEDOKUMENT ELLER MODIFICEREDE VERSIONER HERAF, SELV HVIS EN SÅDAN PARTHAR VÆRET INFORMERET OM MULIGHEDEN FOR SÅDANNE SKADER.

Mark
Finlay
GNOME-dokumentationsprojekt

    sisob@eircom.net

Mark
Humphreys
GNOME-dokumentationsprojekt

    marquee@users.sourceforge.net

Baptiste
Mille-Mathias
GNOME-dokumentationsprojekt

    baptiste.millemathias@gmail.com

Victor
Osadci
GNOME-dokumentationsprojekt

    Victor.Osadci.GNOME@xhtml.md

Rhythmbox musikafspiller manual v0.0.2
Oktober 2002

Mark Finlay

GNOME-dokumentationsprojekt

Rhythmbox musikafspiller manual v0.0.3
August 2003

Mark Humphreys

GNOME-dokumentationsprojekt

Rhythmbox musikafspiller manual v0.0.4
Oktober 2005

Baptiste Mille-Mathias

GNOME-dokumentationsprojekt

Rhythmbox musikafspiller manual v2.0.2
April 2006

Luca Ferretti

GNOME-dokumentationsprojekt

Denne manual beskriver version 0.9.4 af Rhythmbox musikafspiller.

## Tilbagemelding

For at rapportere en fejl eller komme med et forslag angående Rhythmbox musikafspilleren eller denne manual, følg vejledningerne her GNOME tilbagemeldningsside.

Rhythmbox er den komplette musikafspiller til GNOME-skrivebordet.

## Introduktion

Rhythmbox musikafspiller er en musikafspiller og samling for mærkede filer, der understøtter forskellige musikformater.

Nuværende Rhythmbox musikafspiller funktioner består af:

- Afspil forskellige formater af musikfiler fra din organiserede og mærkede samling.

- Vis information om sangene gennem meta-data læsning.

- Vis sangene i en organiseret oversigt.

- Opret statiske spillelister ved at trække og slippe fra samlingsoversigten.

- Opret automatiske spillelister udfra kriterier.

- Søg efter sange i kildelisterne såsom samling eller spillelister.

- Lyt til internet radiostationer.

- Læs lyd-cd'er og hent information såsom sportitel fra internettet.

- Opret lyd-cd'er fra spillelister.

## Sådan kommer du i gang

### For at starte Rhythmbox musikafspiller

Du kan starte Rhythmbox musikafspilleren på følgende måder:

Programmer menu

  Vælg Lyd og video Rhythmbox musikafspiller.

Kommandolinje

  Tast `rhythmbox`, og tryk Retur.

### Kør assistenten

Første gang du starter Rhythmbox musikafspilleren, vil en assistent hjælpe dig med at importere din musik. I den anden del af assistenten tryk på knappen Gennemse...-knappen, og vælg mappen hvor din musik er gemt.

## Rhythmbox musikafspillervindue

### Oversigt

Rhythmbox musikafspiller vinduet gør dig i stand til at gennemse og afspille din favorit musik. viser brugerfladen af Rhythmbox musikafspilleren med dets hovedkomponenter.

#### Rhythmbox musikafspiller-Vinduet

Show the Rhythmbox Music Player window showing the different parts on the Rhythmbox Music Player interface. Callouts: Menubar, Player area, Browser, Source list, Statusbar.

Tabel 1 beskriver komponenterne af Rhythmbox musikafspiller-vinduet.

#### Rhythmbox musikafspiller-Vinduekomponenter

Id | Komponent | Beskrivelse
--- | --- | ---
1 | Menulinje | Contains menus that you use to perform tasks in Rhythmbox Music Player window.
2 | Værktøjslinje | Giver adgang til afspilningsfunktioner og detaljer om det nuværende spor der afspilles.
3 | Tidsskyder | Viser positionen af læsningen af et spor; giver mulighed for at hoppe til andre steder i sporet.
4 | Kildeliste | Viser en liste over mulige kilder.
5 | Oversigt | Tillader at gennemse og filtrere samlingens spor efter genre, kunstnere eller albumnavn. Oversigten har også en søgefunktion der kun viser spor der passer på dine kriterier.
6 | Sporliste | Lister sporene der tilhører den valgte kilde.
7 | Statuslinje | Viser informationer om den valgte kilde i kildeliste.

### Kildelisten

Kildelisten er der hvor du kan tilgå din musiksamling, internetradio, dine spillelister og lyd-cd'er. Kildelisten kan indeholde følgende kilder:

- Rhythmbox musikafspiller-samlingen, der hvor alle de importerede spor optræder.

- iRadio-kilden, med alle internet radiostationer.

- Podcasts.

- Alle spillelister (normal og automatisk).

- Lyd-cd'er indsat i computerens cd-drev.

- Bærbare afspillere såsom iPod der er indsat i din computer.

- DAAP-musikdelinger opdaget på lokalnetværket.

Visningen af kildelisten kan slås til eller fra ved at vælge Vis Kildeliste.

### Afspillerens værktøjslinje

Værktøjslinjeområdet giver adgang til detaljer om det aktuelle spor der afspilles. Når der ikke afspilles noget spor, vises der ikke noget information i dette område. Når et spor afspilles vises sporets navn, og nedenunder kunstneren og albummets navn.

En skyder er også vist, og viser fremgangen af det afspillende spor. Når skyderen har fokus, kan piltasterne bruges til hurtigspol-frem og -tilbage i det afspillende spor.

Viser afspillerområde

Hvis du bruger en mus med et hjul, kan du justere lydstyrken ved at rulle op eller ned mens musemarkøren er over lydstyrkeknappen.

### Statuslinjen

Statuslinjen indeholder yderligere information om antallet af sange og varigheden af den valgte kilde. Visningen af statuslinjen kan slås til eller fra ved at vælge Vis Statuslinje.

Viser statuslinje

### Rhythmbox musikafspiller Minimeret vindue

Rhythmbox musikafspiller understøtter en minimeret tilstand. Denne tilstand tillader kun adgang til menulinjen og afspillerfunktionen i Rhythmbox musikafspiller.

For at skifte til lille vindue, vælg Vis Lille vindue.

Shows the Rhythmbox Music Player in small display mode

## Brug af Rhythmbox musikafspiller

### Afspil musik

For at afspille et spor, vælg Betjening Afspil, eller vælg sporet og tryk Afspil-knappen på værktøjslinjen, eller ved simpelthen at dobbeltklikke på sporet for at starte afspilning.

Når sporet slutter, vil Rhythmbox musikafspiller hoppe til næste spor i listen vist i oversigtspanelet.

I samlingen kan du spille alle sange af en kunstner eller et enkelt album ved at vælge Album eller Kunstner punkt i samlingsoversigten.

#### Næste/Afspil/Forrige

Næste og Forrige-knapperne kan bruges til at springe mellem spor under afspilning. Hvis et spor afspilles vil forrige-knappen starte sporet forfra. Trykkes Afspil-knappen så starter afspilning af nuværende spor. Viser knapper Forrige, Afspil og Næste i værktøjslinjen.

#### Gentag

Valgmuligheden Gentag får Rhythmbox musikafspilleren til at afspille spor fra begyndelsen af listen når den når til sidste spor.

For at aktivere gentag, vælg Betjening Gentag, eller tryk på knappen Gentag på værktøjslinjen. Viser gentageknap i statuslinjen.

#### Tilfældig

Valgmuligheden Vælg tilfældig sang får Rhythmbox musikafspilleren til at afspille spor i en tilfældig rækkefølge.

For at aktivere vælg tilfældig sang, vælg Betjening Vælg tilfældig sang, eller tryk på knappen Vælg tilfældig sang i værktøjslinjen. Viser tilfældigknap i statuslinjen.

#### Lydstyrkekontrol

Lydstyrkekontrollen er placeret i højre side af værktøjslinjen. Ved at trykke på højttalerikonet vil der vises en lydstyrkeskyder. Ved at skyde denne op eller ned vil det hæve eller sænke lydstyrken. Højttalerikonet vil ændre sig for at afspejle den relative lydstyrke. Viser lydstyrkeskyder i værktøjslinjen.

Du kan justere lydstyrken ved at bruge musens hjul over højttalerikonet.

## Samlingskilde

Samlingen er hovedkilden i Rhythmbox musikafspilleren, det er databasen som indeholder alle musikfilerne som du importerer i Rhythmbox musikafspilleren (Samlingen gemmer stien for adgang til dine musikfiler, ikke i selve filerne).

Samlingen kan ikke kun indeholde musikfiler som er fysisk på din computer (i din hjemmemappe for eksempel), men den kan også indeholde musikfiler som er tilgængelige over fjerntjenester på netværket. Nogle eksempler på understøttede netværkstjenester er :

- Offentlig FTP

- Autoriseret FTP

- NFS

- Windows-deling

Filerne som importeres ind i samlingen bliver vist i sporlisten med informationen (såsom kunstnernavnet eller albumnavnet) som er gemt i de indlejerede mærker i sporene. Rhythmbox musikafspiller bruger disse mærker til at vise sporene på en organiseret måde.

På nuværende tidspunkt kan Rhythmbox musikafspiller ikke ændre mærkerne i dine musikfiler, men du kan bruge andre programmer såsom Easytag.

### Tilføj spor til samlingen

For at tilføje spor til samlingen kan du følge disse forskellige fremgangsmetoder:

- For kun at importere ét spor, vælg Musik Importér fil... fra menuen, og vælg filen i filvælgeren og tryk på Åbn-knappen.

- Hvis du vil importere flere musikfiler anbragt i en mappe, vælg Musik Importér mappe... fra menuen, og vælg så mappen i filvælgeren og tryk på Åbn-knappen. Alle musikfilerne anbragt i mappen og dens underliggende mapper bliver nu importeret.

- Træk og slip filer fra filhåndteringen (såsom Nautilus) hen til Rhythmbox-vinduet.

Hvis du har aktiveret overvåg mappe-funktionen (se ), vil alle musikfiler gemt under den valgte mappe blive tilføjet til samlingen. Nye filer som er tilføjet senere vil også blive tilføjet.

### Fjern spor fra samlingen

For at fjerne et spor fra samlingen, men lade det blive på disken, vælg menuen RedigérFjern. Sporet og dets egenskaber (såsom vurdering eller antal af afspilninger) bliver fjernet fra Rhythmbox-databasen.

For at slette et spor fra samlingen, men også fra din disk, vælg menuen Redigér Flyt til papirkurv. Sporet vil blive fjernet på samme måde som forrige, men filen vil blive flyttet til filhåndteringens papirkurv.

### Find spor ved brug af søg

Rhythmbox indeholder en søgefunktion, som muliggør at finde og filtrere spor ved hjælp af en søgestreng.

Angiv en tekst i søgefeltet og som du taster, vil kun de spor som passer på den indtastede tekst blive vist. Søgefunktionen laver opslag i alle mærkerne af sporene gemt i samlingen.

For at udføre en mere præcis søgning, kan du vælge at lave opslag i specifikke mærker Kunstnere, Album eller Titler.

### Find spor ved brug af oversigten

Oversigten er en anden behagelig måde at finde spor på. Oversigten er en to eller tre panels visning som tillader at navigere blandt musikgenrer, kunstnere og albummer, og viser spor der passer til det valgte kriterie.

Først, for at vise oversigten, vælg Vis Oversigt. Vælg kunstner, album og genre, og eftersom du vælger, vil kun de spor som passer på dit valg blive vist i sporlisten. Kritieret i kolonnerne anvendes fra venstre mod højre.

Du kan vælge flere kriterier fra den samme kategori ved brug af tasten Ctrl.

Du kan også søge fra et udvalgt spor i sporlisten, alle sporene med den samme genre-, kunstner- eller album-navn. Vælg et spor i sporlisten, højreklik på den, og vælg Gennemse denne Genre/Kunstner/Album. Så vil oversigten filtrere sporene udfra de valgte kriterier.

## Radiokilde

Internetradioen kan bruges til at lytte til strømmede lydfiler over et netværk, lokal eller internet.

### Internetradio i Rhythmbox musikafspiller

### Tilføje en station

For at tilføje en ny station til internetradioen, vælg Musik Tilføj ny internetradiostation, og indtast adressen på internetradioen, tryk så på knappen Tilføj.

### Se og skift indstillinger på en station

Du kan se og redigere indstilingerne for en internetradiostation ved brug af menuen Musik Egenskaber.

Du kan også ændre egenskaberne for en station ved at vælge stationen og højreklikke, vælg så Egenskaber.

Når du tilgår egenskaberne for en radiostrøm, så kan du modificere dens titel, dens genre; du kan også modificere strømmens placering, og give den en vurdering.

### Fjern en station

For at fjerne en radiostation fra radiostationslisten, vælg Redigér Fjern; du kan også højreklikke på stationen og vælge Fjern.

## Podcast-kilde

Podcasting er en ny måde at udsende lydindhold over nettet; når en ophavsmand udgiver en episode bliver podcast-abonnenterne informeret gennem en XML-kilde.

Rhythmbox tillader dig at abonnere på en podcast-kilde, så når en ny episode er tilgængelig vil du blive informeret, episoden hentes ned og afspilles.

Du kan finde mere information om podcast og podcasting ved at besøge definitionen af Podcast på stedet Wikipedia.

### Podcast grænsefladen

Podcastgrænsefladen med nogle registrerede podcasts

### Podcast-håndtering

#### Tilføj en podcast

For at registrere en podcast, vælg Musik Ny Podcast-kilde, i det nye vindue indtast adressen på podcast-kilden. Rhythmbox vil hente listen af episoder og den seneste episode vil blive hentet ned på din harddisk.

For at tilføje en ny podcast-kilde, kan du også højreklikke på Podcasts-kilden, og vælge Ny podcast-kilde.

#### Slet en podcast

For at slette en podcast, højreklik på podcast-kildens navn i oversigten, og vælg Slet podcast-kilde, vælg så Slet kun kilde hvis du vil beholde podcast'ens episoder, eller vælg Slet kilde og element hvis du vil slette kilden og alle dens relaterede episoder.

#### Opdatere kilder

For at vide om der er udgivet nye episoder for en podcast, højreklik på podcast-navnet i oversigten og vælg Opdatér podcast-kilde. Hvis nye episoder er blevet udgivet, vil de blive vist i episodelisten.

Rhythmbox kontrollerer jævnligt, på egen hånd, om episodernes kilder er blevet opdateret.

Du kan også kontrolere alle podcasts ved at højreklikke på Podcasts-kilde og vælg Opdatér alle kilder.

#### Tilgå podcast-kilde egenskaber

For at tilgå kildens egenskaber, højreklik på kildens navn og vælg Egenskaber.

- På fanen Basal kan du se podcast Titel, Ophavsmand, Sidste opdaterede dato og Beskrivelsen.

- På fanen Detaljer kan du se kildens Kilde, Sprog og Ophavsretegenskaber.

Du kan se egenskaberne og også redigere vurderingen.

### Episode-håndtering

#### Hent en podcast-episode

For at hente en episode til din disk, højreklik på episoden, og vælg Hent post, Rhythmbox vil begynde at hente episoden til placeringen angivet i indstillingerne. Du kan følge downloadfremgangen for episoden i kolonnen Status.

Som standard bliver podcasts hentet til en mappe `Podcasts/` i din hjemmemappe. For at ændre placeringen, se .

#### Læs en podcast-episode

For at afspille en podcast-episode, vælg episoden du vil læse, og vælg Kontrol Afspil; du kan også trykke på knappen Afspil.

Episoden skal hentes før den kan læses, se for at læse mere om hvordan man henter en podcast-episode.

#### Slet en podcast-episode

For at slette en episode fra en podcast, højreklik på episoden og vælg Slet, vælg så Slet kun episode hvis du vil beholde episodens fil på din disk, eller vælg Slet episode og fil hvis du vil fjerne episoden fra listen og slette filen fra din disk.

Når du sletter en episode vil den ikke mere fremgå af episodelisterne, heller ikke hvis du opdaterer podcast'en.

#### Vis podcast-episode egenskaber

For at tilgå episodernes egenskaber, højreklik på episoderne, og vælg Egenskaber.

- På fanen Basal ser du podcastens Titel, Kilde, udgivelsens Data og Beskrivelsen.

- På fanen Detaljer ser du podcastens Kilde, Længde, Bithastigheden, Sidste afspillede dato,Antal afspilninger og Vurderingen.

## Afspil køkilde

Afspillekø er en kilde designet til midlertidigt at opbevare de næste spor du vil afspille. Når du tilføjer et spor til afspillekø vil Rhythmbox musikafspiller automatisk skifte til denne kilde efter sporet er afspillet.

Når et spor er blevet afspillet fjernes det automatisk fra afspillekkø-kilden. Når afspillekøen er tom, vil Rhythmbox musikafspiller afspille kilden som blev afspillet før.

### Tilføj et spor til spillekø

For at tilføje et spor:

1. Vælg sporet du vil afspille fra enhver kilde.

2. Vælg Redigér Tilføj til afspillekø.

### Fjern et spor i spillekøen

For at fjerne et spor gemt i spillekøen:

1. Vælg sporet du vil fjerne i spillekøkilden.

2. Choose Redigér Slet.

## Spilleliste kilde

Afpillelister er kilder som er oprettet fra sporene der er tilgængelige fra samlingskilden. De giver mulighed for at samle spor efter en bestemt "genre", en specifik gruppe af kunstnere, spor som har en bestemt "stemning" eller hvad du ellers ønsker.

Rhythmbox har to typer af spillelister:

- Statiske spillelister

- Automatiske spillelister

Rhythmbox tillader dig at brænde sporene fra dine spillelister til en lyd-cd.

### Statiske spillelister

Statiske afspillelister er afspillelister opbygget af spor der trukket over fra samlingen.

#### Opret en statisk spilleliste

For at oprette en ny spilleliste, vælg Musik Spilleliste Ny spilleliste. En tom spilleliste uden navn optræder i kildelisten. Indtast et navn til spillelisten og tryk Retur.

#### Tilføj spor til en spilleliste

For at tilføje spor til en spilleliste, markér spor fra sporlisten i samlingen og træk og slip din markering oven på spillelistens ikon i kildelisten.

Du kan også trække en spilleliste, genre, kunstner eller et albumnavn over og derved vil alle de tilhørende spor blive tilføjet til spillelisten.

Du kan oprette en spilleliste med spor i én handling. Markér spor fra Sporlisten, eller direkte en eller flere kategorier fra oversigten (Genre, Kunstner eller Album) og slip markeringen oven på Kildelisten. Det vil automatisk oprette en navngivet spilleliste.

#### Fjern spor fra en spilleliste

For ar fjerne spor fra en spilleliste, markér først de spor der skal fjernes, og så har du to fremgangsmetoder:

- Choose Redigér Slet.

- Højreklik på markeringen og vælg Slet.

Denne handling sletter kun sporet fra spillelisten og ikke fra samlingen.

#### Slet en statisk spilleliste

For at slette en statisk spilleliste, vælg spillelisten der skal slettes, og så har du to måder at slette den på:

- Choose Redigér Slet.

- Højreklik på spillelisten og vælg Slet.

Denne handling sletter kun spillelisten og ikke de spor der er gemt i den slettede spilleliste.

### Automatiske spillelister

Automatiske spillelister er spillelister der er opbygget udfra kriterier, så deres indhold opbygges dynamisk; alle sporene der passer på kriterierne vil blive tilføjet til spillelisten.

#### Opret en automatisk spilleliste

For at oprette en ny spilleliste:

1. Choose Musik Spilleliste Ny automatisk spilleliste....

2. Redigér spillelistens kriterier gennem forespørgelsesredigeringen.

3. Når dine kriterier er valgt, klik Ny for at oprette forespørgelsen.

#### Redigér en automatisk spilleliste

Redigering af automatisk spilleliste lader dig modificere de givne kriterier for denne spilleliste. For at redigere en automatisk spilleliste, markér den automatiske spilleliste og vælg Musik Spilleliste Redigér..., og redigér kriterierne. Når det er færdigt, vælg Luk.

#### Slet en automatisk spilleliste

For at slette en automatisk spilleliste, markér spillelisten der skal slettes, og så har du to måder at slette den på:

- Choose Redigér Slet.

- Højreklik på spillelisten og vælg Slet.

#### Brug forespørgselsredigeringen

Vælg kriterierne der skal anvendes til reglen. Hvis du mangler et kriterie mere, klik på knappen Tilføj, en ny linje fremkommer, og du kan angive et nyt kriterie.

Hvis du vil begrænse antallet af spor i spillelisten, afkryds Begræns til:, og vælg begrænsningen. Du kan begrænse efter spor, total størrelse (i MB eller GB) eller efter længde (udtrykt i Minutter).

Når du er færdig med opsætning af kriterier for spillelisten, vælg Ny; spillelistens forespørgrelsesredigerings-vindue lukker, og spillelisten viser sporene der passer på dine kriterier.

## Lyd-cd-kilde

Rhythmbox musikafspiller kan også håndtere lyd-cd'er; den kan afspille dem, men gør dig også i stand til at brænde dine egne blandinger.

### Afspiller

Når en lyd-cd indsættes i cd-drevet, vil den optræde i kildelisten, og sporene på den kan vises i Rhythmbox musikafspillerens-hovedvindue. Hvis du er forbundet til internettet, vil sporenes navne blive hentet og vist.

For at afspille og pause afspilning, eller springe frem eller tilbage, brug de samme kontroller som bruges til afspilning fra samlingen.

### Importerer lyd-cd

Hvis du ønsker at beholde sporene fra dine lyd-cd'er på din computer, kan du importere dem; sporene vil blive gemt som musikfiler.

For at importere lyd-cd spor, vælg Musik Importér lyd-cd..., det vil starte Sound-Juicer, et GNOME-program beregnet til lyd-cd import. For at få mere at vide om Sound-Juicer, kan du læse Sound-Juicer manualen.

For automatisk at få importerede spor fra Sound-Juicer tilføjet til din Rhythmbox samling, bliver du nødt til at opsætte Sound-Juicer til at udtrække sporene til din Rhythmbox samlingsplacering og Rhythmbox's overvåg samling funktion skal være aktiveret; henvises til Sound-Juicer indstillinger og Rhythmbox samlingsindstillinger.

### Opretter lyd-cd

Rhythmbox tillader dig at oprette dine egne lyd-cd'er med musikken gemt i Rhythmbox-samlingen.

For at oprette en lyd-cd:

1. Opret en spilleliste, statisk eller automatisk (se ) og tilføj spor.

2. Choose Musik Spilleliste Opret lyd-cd...

3. Indsæt en tom cd.

4. Klik på knappen Opret, og brændingsprocessen starter.

## Bærbar lydafspillerkilde

Rhythmbox kan opdage når en bærbar lydafspiller tilsluttes til din computer, og den er i stand til at læse spor der er gemt på den. Rhythmbox musikafspiller bør være i stand til at håndtere de fleste bærbare lydafspillere såsom Apple iPod.

På nuværende tidspunkt kan Rhythmbox kun læse information, men kan ikke skrive (såsom mærkemodifikationer, slette spor eller kopiere spor fra Rhythmbox musikafspiller til din afspiller).

Når du tilslutter en bærbar lydafspiller, vil et ikon for Bærbar lydafspiller blive tilføjet til kildelisten. Denne kilde virker på samme måde som samlingskilden.

Hvis Rhythmbox musikafspiller ikke opdager din enhed som en bærbar lydafspiller, kan du oprette en tom fil `.is_audio_player` i top niveauet af filsystemet på din afspiller.

## DAAP-delingskilde

DAAP er en netværksprotokol som tillader at dele musikken gemt i Rhythmbox. DAAP står for Digital Audio Access Protocol.

Eftersom DAAP er en standardprotokol for musikdeling, kan du ikke bare lytte og dele musik med andre Rhythmbox brugere, men også med andre brugere der bruger DAAP-kompatible programmer såsom iTunes.

Når du vil starte Rhythmbox, vil den se efter alle DAAP-delinger udgivet på dit lokale netværk (dit hjem eller dit kontor, ikke hele internettet) af andre brugere og vil vise dem i Kildelisten. Hvis deling er aktiveret, så vil Rhythmbox samtidigt udgive din samling og dine spillelister. På denne måde kan du lytte til musik gemt på din venners computere og de kan lytte til din musik.

For at deaktivere Rhythmbox DAAP-delingsfunktion, se i indstillingerne.

## Påmindelsesområde

### Oversigt

Påmindelsesområdet er en GNOME-funktion der tilføjer et lille ikon til panelet mens programmet kører; dette tillader dig at kontrollere Rhythmbox Music Player fra din proceslinje og modtage information når Rhythmbox musikafspiller-grænsefladen ikke er synlig.

#### Rhythmbox musikafspiller i påmindelsesområdet

### Hent information

#### Værktøjstip-information

Når du bevæger musemarkøren over Rhythmbox musikafspiller ikonet kan du se sporets kunstner, sporets navn og tidspositionen.

#### Påmindelsesvindue

Hver gang sporet er skiftet eller en podcast-episode er blevet hentet kan Rhythmbox musikafspilleren informere dig; den viser et påmindelsesvindue på skrivebordet indeholdende informationen.

##### Påmindelsesvinduet fra Rhythmbox musikafspiller

Påmindelsesvinduet kan deaktiveres ved at fravælge Vis påmindelser-valgmuligheden fra kontekstmenuen af ikonet i påmindelsesområdet.

### Betjen Rhythmbox

Ved at bruge Rhythmbox musikafspiller ikonet i påmindelsesområdet, kan følgende kommandoer sendes til programmet:

#### Påmindelsesområde (viser menu)

- Afspil— Hvis valgt, afspilles den nuværende markerede sang.

- Forrige— Hop til forrige sang i den valgte kilde.

- Næste— Hop til næste sang i den valgte kilde.

- Vis Vindueafspiller— Vælg om Rhythmbox musikafspiller-vinduet skal være synlig eller ikke på skrivebordet.

- Vis påmindelser— Vælg om Rhythmbox musikafspilleren skal påminde dig om sporskift og anden information.

- Afslut— Afslut Rhythmbox musikafspilleren.

Hvis du bruger en mus med hjul, kan du justere lydstyrken ved at rulle op eller ned mens musemarkøren er over panelprogrammet.

Du kan hurtigt skifte mellem Afspil/Pause ved at klikke på musens midterknap.

## Tilpas Rhythmbox musikafspiller

Du kan tilpasse Rhythmbox musikafspiller efter dine egne behov og præferencer. Denne sektion beskriver hvordan du tilpasser Rhythmbox musikafspiller.

### Opsæt dine indstillinger

Ved at bruge Indstillinger-dialogen kan du tilpasse hvordan du vil have Rhythmbox musikafspiller til at se ud og opføre sig. For at vise Indstillinger-dialogen, vælg Redigér Indstillinger.

#### Generelt

Vælg de Synlige kolonner du vil have vist i Rhythmbox musikafspiller. Denne valgmulighed er global og påvirker følgende kilder:

- Samling

- Lyd-cd

- Transportable afspillere

- Spillelister

- DAAP-musikdelinger

#### Samling

- Vælg hvordan Oversigtsvisningen skal vises. Du kan vælge at bruge tre eller to felter.

- Samlingsplaceringen er en mappe som Rhythmbox musikafspiller vil overvåge for at finde nye sange. Når du tilføjer nye lydfiler til denne mappe eller dens underliggende mapper med en filhåndtering (såsom Nautilus), vil Rhythmbox musikafspiller opdage dem og de vil automatisk blive tilføjet til samlingen.

  Undgå at sætte din `Hjemmemappe` som samlingsplacering fordi denne funktionalitet er CPU-krævende.

  For at deaktivere overvågningsfunktionen fravælg Overvåg min samling for nye filer.

  Hvis du vil tilføje mere end én mappe til overvågningen, brug gconf-redigeringen og tilføj den til listen /app/rhythmbox/library_locations

#### Podcasts

- Hentningsplacering for podcasts er angivet som standard til mappen `Podcasts/` i din hjemmemappe.

  Hvis denne placering ikke passer efter dine behov, vælg en anden mappe i rullelisten eller vælg Andre... for at få filvælgeren frem.

- Vælg frekvensen som Rhythmbox musikafspiller vil kontrollere for nye podcast-episoder med.

#### Deling

Rhythmbox musikafspilleren kan dele indholdet af din samling over dit lokalnetværk til andre Rhythmbox musikafspillere og Apple iTunes brugere.

- Vælg Del min musik for at gøre brugerne af dit netværk i stand til at se og læse dine sange.

- Angiv navnet du vil have til at optræde på netværket i feltet Delt musiknavn.

#### Last.fm profil

Last.fm-profil udvidelsesmodulet opsamler information om sangene du lytter til og sender det til Last.fm-hjemmesiden, og opbygger derved en profil over dine lyttevaner. Med denne profil kan du:

- se statistik såsom mest spillede sange og mest spillede kunstnere.

- modtage forslag om kunstnere som du måske kan lide.

For at kunne benytte Last.fm-profil udvidelsesmodulet, skal du have en Last.fm-konto. Hvis du ikke allerede har en, brug Last.fm-indmeldelsessiden for at oprette en. Angiv dine Last.fm-kontodetaljer i Brugernavn og Kodeord-felterne i Last.fm-profil udvidelsesmodulets konfigurationsvindue.

Konfigurationsvinduet for Last.fm-profil udvidelsesmodulet viser også information om status. Hvis din Last.fm-profil side viser at din profil ikke bliver opdateret, kan informationen der vises her hjælpe dig med at løse problemet.

## Genveje

### Tastaturgenveje

#### Afspillergenveje

Genveje | Handlinger
--- | ---
Alt Mellemrum | Afspil / Pause
Alt Venstre | Hop til forrige spor / Tilbage til sporets begyndelse
Alt Højre | Hop til næste spor
Ctrl R | Aktivér / Deaktivér gentagelsesafspilning
Ctrl U | Aktivér / Deaktivér tilfældig afspilning

#### Generelle genveje

Genveje | Handlinger
--- | ---
Ctrl A | Vælg alt
Skift Ctrl A | Fravælg alt
Ctrl E | Udtræk cd (start Sound-Juicer)
Ctrl J | Hop til nuværende sang
Ctrl Y | Ryd søgefeltets tekst og fjern alle filtre i oversigten
Ctrl N | Opret en ny spilleliste
Ctrl I | Tilføj en ny internet radiostation
Ctrl P | Tilføj en ny podcast-kilde
Ctrl O | Tilføj en mappe til samlingen
Alt Retur | Vis sporegenskaberne

#### Vinduegenveje

Genveje | Handlinger
--- | ---
Ctrl W | Luk Rhythmbox musikafspiller vinduet
Ctrl Q | Afslut Rhythmbox musikafspilleren
Ctrl B | Vis / Skjul oversigten
Ctrl D | Slå lille vinduestilstand til og fra
Ctrl L | Vis / Skjul kildelisten
Ctrl K | Vis / Skjul køsidebaren
Ctrl S | Vis / Skjul sporpositionskyderen
Skift Ctrl T | Vis / Skjul køsidebaren
F11 | Vælg / Fravælg fuldskærmstilstanden

### Multimediataster

Rhythmbox musikafspiller understøtter tasterne på multimediatastaturer, hvis det er konfigureret i dit skrivebordsmiljø.

#### Vinduegenveje

Genveje | Handlinger
--- | ---
Stop | Stop
Pause / Afspil | Pause / Afspil
Forrig | Forrige afspillede spor
Næste | Næste spor

### Linux infrarød fjernbetjening

Rhythmbox musikafspilleren inkluderer et udvidelsesmodul til understøttelse af Linux Infrared Remote Control (LIRC). Følgende kommandostrenge er understøttet ved brug af navnet "rhythmbox":

#### Vinduegenveje

Kommandostreng | Handling
--- | ---
afspil | Start afspilning
pause | Pause afspilning
playpause | Skift mellem afspiller og pauset
tilfældig | Skift tilfældigtilstand
gentag | Skift gentagelsestilstand
næste | Spring til det næste spor
forrige | Hop til forrige spor
seek_forward | Spring 10 sekunder frem i det afspillende spor
seek_backward | Spring 10 sekunder tilbage i det afspillende spor
volume_up | Hæv lydstyrken på afspilningen med 10%
volume_down | Sænk lydstyrken på afspilningen med 10%
mute | Dæmp afspilningen